CELEX: 32012D0753
Language: el
Date: 2012-12-04 00:00:00
Title: 2012/753/ΕΕ: Εκτελεστική απόφαση της Επιτροπής, της 4ης Δεκεμβρίου 2012 , για την τροποποίηση του παραρτήματος I της απόφασης 2009/177/ΕΚ όσον αφορά τα προγράμματα επιτήρησης για τη Φινλανδία και το Ηνωμένο Βασίλειο και το καθεστώς απαλλαγής από ασθένειες της Φινλανδίας και του Ηνωμένου Βασιλείου για ορισμένες ασθένειες υδρόβιων ζώων [κοινοποιηθείσα υπό τον αριθμό C(2012) 8758]  Κείμενο που παρουσιάζει ενδιαφέρον για τον ΕΟΧ

6.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/48
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Δεκεμβρίου 2012
   για την τροποποίηση του παραρτήματος I της απόφασης 2009/177/ΕΚ όσον αφορά τα προγράμματα επιτήρησης για τη Φινλανδία και το Ηνωμένο Βασίλειο και το καθεστώς απαλλαγής από ασθένειες της Φινλανδίας και του Ηνωμένου Βασιλείου για ορισμένες ασθένειες υδρόβιων ζώων
   [κοινοποιηθείσα υπό τον αριθμό C(2012) 8758]
   (Κείμενο που παρουσιάζει ενδιαφέρον για τον ΕΟΧ)
   (2012/753/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 44 παράγραφος 1 και το άρθρο 49 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση 2009/177/ΕΚ της Επιτροπής, της 31ης Οκτωβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά το πρόγραμμα επιτήρησης και εξάλειψης και τον χαρακτηρισμό κρατών μελών, ζωνών και διαμερισμάτων ως απαλλαγμένων από ασθένειες (2) θεσπίζεται κατάλογος κρατών μελών, ζωνών και διαμερισμάτων στα οποία εφαρμόζονται εγκεκριμένα προγράμματα επιτήρησης, όσον αφορά μία ή περισσότερες από τις μη εξωτικές ασθένειες που απαριθμούνται στο μέρος II του παραρτήματος IV της οδηγίας 2006/88/ΕΚ («μη εξωτικές ασθένειες»). Με την εν λόγω απόφαση θεσπίζεται επίσης κατάλογος κρατών μελών, ζωνών και διαμερισμάτων που χαρακτηρίζονται απαλλαγμένα από ασθένειες, όσον αφορά μία ή περισσότερες από τις εν λόγω ασθένειες.
            
         
               (2)
            
            
               Στο μέρος B του παραρτήματος I της απόφασης 2009/177/ΕΚ θεσπίζεται ο κατάλογος κρατών μελών, ζωνών και διαμερισμάτων στα οποία εφαρμόζονται εγκεκριμένα προγράμματα εξάλειψης, και στο μέρος Γ του εν λόγω παραρτήματος θεσπίζεται ο κατάλογος κρατών μελών, ζωνών και διαμερισμάτων που χαρακτηρίζονται απαλλαγμένα από ασθένειες, όσον αφορά μία ή περισσότερες μη εξωτικές ασθένειες.
            
         
               (3)
            
            
               Η Φινλανδία υπέβαλε στην Επιτροπή στοιχεία για να αποδείξει ότι οι δήμοι Uusikaupunki, Pyhäranta και Rauma είναι απαλλαγμένοι από την ιογενή αιμορραγική σηψαιμία (ΙΑΣ).
            
         
               (4)
            
            
               Το Ηνωμένο Βασίλειο υπέβαλε στην Επιτροπή στοιχεία για να αποδείξει ότι οι νήσοι South West Shetland είναι απαλλαγμένες από τη λοιμώδη αναιμία του σολομού (ΛΑΣ).
            
         
               (5)
            
            
               Τα μέρη Β και Γ του παραρτήματος I της απόφασης 2009/177/ΕΚ πρέπει, επομένως, να τροποποιηθούν ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέρη Β και Γ του παραρτήματος I της απόφασης 2009/177/ΕΚ τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Δεκεμβρίου 2012.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 328 της 24.11.2006, σ. 14.
   
      (2)  ΕΕ L 63 της 7.3.2009, σ. 15.
   
      ΠΑΡΑΡΤΗΜΑ
      Το παράρτημα I της απόφασης 2009/177/ΕΚ τροποποιείται ως εξής:
      
                  1.
               
               
                  Το μέρος Β αντικαθίσταται από το ακόλουθο κείμενο:
                  «ΜΕΡΟΣ B
                  
                  
                     Κράτη μέλη, ζώνες και διαμερίσματα που υπάγονται σε εγκεκριμένο πρόγραμμα εξάλειψης
                  
                  
                              Ασθένεια
                           
                           
                              Κράτος μέλος
                           
                           
                              Κωδικός ISO
                           
                           
                              Γεωγραφική οριοθέτηση της περιοχής που υπάγεται σε πρόγραμμα εξάλειψης (κράτος μέλος, ζώνες ή διαμερίσματα)
                           
                        
                              Ιογενής αιμορραγική σηψαιμία (ΙΑΣ)
                           
                           
                              Δανία
                           
                           
                              DK
                           
                           
                              Οι ακόλουθες λεκάνες απορροής: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å και Holmsland Klit.
                           
                        
                              Φινλανδία
                           
                           
                              FI
                           
                           
                              Η περιφέρεια Åland
                           
                        
                              Λοιμώδης αιματοποιητική νέκρωση (ΛΑΝ)
                           
                           
                               
                           
                           
                               
                           
                           
                               
                           
                        
                              Ιός του έρπητα του ψαριού σαζάνι (νόσος KHV)
                           
                           
                              Γερμανία
                           
                           
                              DE
                           
                           
                              Ομόσπονδο κράτος της Σαξονίας»
                           
                        
                              Λοίμωξη από Marteilia refringens
                              
                           
                           
                               
                           
                           
                               
                           
                           
                               
                           
                        
                              Λοίμωξη από Bonamia ostreae
                              
                           
                           
                               
                           
                           
                               
                           
                           
                               
                           
                        
                              Ιχθυοφθειρίαση
                           
                           
                               
                           
                           
                               
                           
                           
                               
                           
                        
            
                  2.
               
               
                  Το μέρος Γ τροποποιείται ως εξής:
                  
                              α)
                           
                           
                              Η καταχώριση για τη Φινλανδία σχετικά με την ιογενή αιμορραγική σηψαιμία (ΙΑΣ) αντικαθίσταται από το ακόλουθο κείμενο:
                              
                                          «Φινλανδία
                                       
                                       
                                          FI
                                       
                                       
                                          Όλες οι ηπειρωτικές και παράκτιες περιοχές μέσα στην επικράτειά της, εκτός από την περιφέρεια Åland»
                                       
                                    
                        
                              β)
                           
                           
                              Στην καταχώριση για το Ηνωμένο Βασίλειο σχετικά με τη λοιμώδη αναιμία του σολομού (ΛΑΣ), διαγράφονται οι λέξεις «εκτός των νήσων West Shetland».